Robert Southwell

**Robert Southwell** S.J. (ca. 1561–1595) var en engelsk jesuittprest, dikter og martyr. Han ble henrettet for angivelig høyforræderi mot dronning Elizabeth. Men i virkeligheten var det på grunn av at han ikke ville avlegge *[[Oath of Supremacy]]*, ikke ville avsverge sin tro, og fordi han trodde på den engelske kirkes uavhengighet fra statsmaktene, og ikke ville bryte sine bånd til Pavestolen.
## Liv og virke
### Bakgrunn
Robert Southwell ble født i Horsham St Faith i Norfolk som den yngste av åtte barn, og til tross for Southwell-familiens katolske religiøse tro, hadde Henry VIII av Englands beslutning om oppløsningen av klostrene vært lukrativ for dem. Southwells foreldre var Richard Southwell og hans første kone Bridget, datter av Sir Roger Copley fra Roughway i Sussex. 

I 1576 ble Southwell utdannet i Douai og han ble undervist i en kort periode av Leonardus Lessius. Imidlertid ble Southwell overført til Paris for å bli undervist av Thomas Darbyshire i stedet. Han returnerte til Douai den 15. juni 1577, og ett år etter reiste han til Roma for å slutte seg til jesuittordenen.

### Jesuitt
Han ble i utgangspunktet nektet opptak, da det var krav om to års læretid i Tournai først, og han skrev deretter et følelsesladet brev til dem i håp om å bli med i ordenen likevel. Dette viste seg å fungere, og Southwell ble inntatt til en slags prøvetid i *Sant' Andrea* den 17. oktober 1578, og rundt to år senere fikk han bli med i jesuittordenen. I 1584 ble han presteviet. De neste to årene virket han som studieprefekt for andre jesuitter og prestekandidater i Roma.

### Virke i England
Etter eget ønske ble Southwell sendt til England i 1586 sammen med sin kollega Henry Garnet for misjonsarbeid og for virke blant hemmelige katolikker. De ankom England i juli samme år, og i 1588 hadde de også fått med seg John Gerard og Edward Oldcorne. Han dro fra en katolsk familie etter den andre.

I hemmelighet virket Southwell som sjelesørger blant engelske katolikker. Myndighetene visste om ham, og var på utkikk etter ham. Southwell vanket også blant protestanter og i deres kretser; da brukte han navnet Cotton. Han satte seg inn i sportsterminologi, og nyttiggjorde seg dette i konversasjon. For det meste bodde han i London, men tidvis med ekstursjoner til Sussex og nordover i England.

I 1589 fikk han tilholdssted i Arundel Castle, der han holdt seg i skjul og var den katolske husbondens åndelige veileder. Der ble Southwell så huskapellan hos Ann Howard, for husbonden, hennes ektemann Philip Howard på grunn av sin åpenhet om sin katolske tro var arrestert, og satt innesperret i Tower of London. I 1591 forfattet fader Southwell skriftene *An Epistle of Comfort*, *Mary Magdalens Funerall Teares*, *An Humble Supplication to Her Majestie*, og *The Triumphs over Death*.

### Arrest, fengsling, dødsdom

Den 20. februar 1592 ble fader Robert Southwell arrestert i Richard Bellamys hus. En av Bellamys døtre hadde forrådt ham. Dette var etter seks år med misjonsarbeid. Han ble fengslet i Gatehouse Prison, bare for å bli overført til Tower litt over en måned senere, hvor han satt fengslet i tre år. Mens han var i fangenskap, skrev Robert Southwell de fleste av sine åndelige dikt. Kort tid etter hans død ble de to samlingene *St. Peters klage* med andre dikt og *Maeoniae* utgitt. I 1595 ble Southwell overført til Newgate Prison. I rettssaken mot ham ble han funnet skyldig i forræderi. 

Pater Robert Southwell ble henrettet den 21. februar 1595 ved Tyburn ved metoden hengning, trekking og kvartering.

## Helgen
Southwell ble saligkåret i 1929. Han ble helligkåret som en av gruppen kalt de førti martyrer fra England og Wales den 25. oktober 1970 av pave Paul VI.

## Litteratur
*Archivum Romanum Societatis Iesu, Anglia 14, fol. 80, under dato 1578
*Bishop Challoner. *Memoirs of Missionary Priests and other Catholics of both sexes that have Suffered Death in England on Religious Accounts from the year 1577 to 1684* (Manchester, 1803) vol. I, p.&nbsp;175ff.
*Brown, Nancy P. *Southwell, Robert [St Robert Southwell] (1561–1595), writer, Jesuit, and martyr* Oxford Dictionary of National Biography.
*Encyclopædia Britannica. *Southwell, Robert*. 2008. Encyclopædia Britannica Online.
*Janelle, Pierre. *Robert Southwell, The Writer: A Study in Religious Inspiration.* Mamaroneck, NY: Paul P. Appel, 1971.
*Jokinen, Anniina. ''The Works of Robert Southwell''. 9 Oct 1997. 26 Sep 2008.
*"Robert Southwell (c. 1561–1595)". 2003. MasterFILE Premier
*F.W.Brownlow. *Robert Southwell.* Twayne Publishers, 1996.
*John Klause. *Shakespeare, the Earl, and the Jesuit*. Madison & Teaneck, NJ: Fairleigh Dickinson University Press, 2008.
* 

## Referanser